Source: https://www.zakonypreludi.sk/zz/1949-270
Timestamp: 2019-10-14 06:59:13+00:00

Document:
270/1949 Zb. Zákon o finančných prokuratúrach. | Aktuálne znenie
270/1949 Zb.
Zákon č. 270/1949 Zb.Zákon o finančných prokuratúrach.
Platnosť od 29.12.1949 do31.12.1952
§ 1. - Úlohy finančných prokuratúr.
§ 2. - Sídlo a obvod.
§ 3. - Začlenenie a dozor.
§ 4. - Složenie.
§ 5. - Právne postavenie.
Prechodné a záverečné ustanovenia. (§ 6 - § 8)
o finančných prokuratúrach.
Úlohy finančných prokuratúr.
(1) Finančné prokuratúry sú povolané, aby pred súdmi a inými verejnými orgánmi zastupovaly štát, sväzky ľudovej správy a tie právne podmety, na ktorých zastupovaní je verejný záujem; ďalej sú povolané zastupovať verejný záujem v prípadoch, v ktorých o také zastúpenie nie je inak postarané. V týchto medziach podávajú finančné prokuratúry na žiadosť právne posudky.
(2) Pri všetkej svojej činnosti sú finančné prokuratúry povinné prispievať na zachovanie a upevnenie právneho poriadku ľudovej demokracie.
Sídlo a obvod.
(1) Finančné prokuratúry sa zriaďujú v sídlach krajských súdov.
(2) Obvod finančnej prokuratúry sa shoduje s obvodom krajského súdu, v ktorého sídle je zriadená.
(3) Minister spravodlivosti môže odchýlkou od ustanovení predchádzajúcich odsekov nariadením ustanoviť, že niektorá finančná prokuratúra je zriadená pre obvod dvoch alebo viac krajských súdov.
Začlenenie a dozor.
Finančné prokuratúry náležia do odboru pôsobnosti Ministerstva spravodlivosti. S hľadiska verejného a hospodárskeho záujmu vykonáva minister spravodlivosti dozor spolu s ministrom financií.
Složenie.
(1) Finančná prokuratúra sa skladá z finančného prokurátora, poprípade jeho námestníka, a potrebného počtu zamestnancov s odbornou spôsobilosťou. Správu osobných vecí týchto zamestnancov a účtovnú službu pre finančnú prokuratúru obstaráva Ministerstvo spravodlivosti; túto pôsobnosť môže vláda nariadením preniesť na predsedov krajských súdov.
(2) kancelárske práce na finančnej prokuratúre vykonáva potrebný počet zamestnancov prikázaných jej predsedom krajského súdu, v ktorého sídle je zriadená, po dohode s finančným prokurátorom.
(1) Finančná prokuratúra sa nemusí vykázať plnomocenstvom ani vtedy, ak podľa všeobecných predpisov na niektorý úkon treba osobitné plnomocenstvo; inak jej prislúchajú v konaní pred súdmi a inými verejnými orgánmi práva advokáta.
(2) Finančná prokuratúra môže konať pred ktorýmkoľvek súdom alebo iným verejným orgánom; môže sa aj dať zastupovať iným spôsobilým splnomocnencom.
(3) Podrobné predpisy o pôsobnosti finančných prokuratúr a o ich pomere k zastupovaným právnym podmetom vydá vláda nariadením.
(1) Doterajšie finančné prokuratúry v Prahe, Brne a v Bratislave sa premeňujú na finančné prokuratúry podľa tohto zákona.
(2) Zamestnanci doterajších finančných prokuratúr prechádzajú dňom začiatku účinnosti tohto zákona do odboru Ministerstva spravodlivosti.
1. zákon zo dňa 8. júna 1933, č. 97 Sb., o finančných prokuratúrach;
2. vládne nariadenie zo dňa 2. apríla 1936, č. 82 Sb., ktorým sa vydáva služobná inštrukcia pre finančné prokuratúry.
Tento zákon nadobúda účinnosť dňom 1. februára 1950; vykoná ho minister spravodlivosti po dohode so zúčastnenými členmi vlády.

References: § 1

§ 2

§ 3

§ 4

§ 5
 § 8